Poznanės departamentas
Poznanės departamentas (pranc. Département de Poznań, lenk. Departament poznański) – Varšuvos kunigaikštystės departamentas, egzistavęs 1807–1815 m. Administracinis centras – Poznanė. 1810 m. departamente gyveno 581 210 gyventojų. 1807 m. gruodžio 19 d. dekretu teritorija buvo padalinta į 10 pavietų. 1807–1809 m. departamento prefektu buvo Jozefas Luba, o nuo 1809 m. birželio mėn. – Jozefas Adomas Poninskis. 1815 m. po Vienos kongreso departamentas prijungtas prie naujai įkurtos Poznanės didžiosios kunigaikštystės.